CELEX: 62009CA0104
Language: ro
Date: 2010-09-30 00:00:00
Title: Cauza C-104/09: Hotărârea Curții (Camera a doua) din 30 septembrie 2010 (cerere de pronunțare a unei hotărâri preliminare formulată de Tribunal Superior de Justicia de Galicia — Spania) — Pedro Manuel Roca Álvarez/Sesa Start España ETT SA (Politica socială — Egalitate de tratament între lucrători de sex masculin și lucrători de sex feminin — Directiva 76/207/CEE — Articolele 2 și 5 — Dreptul la o pauză acordat mamelor salariate — Utilizare posibilă de către mama salariată sau de către tatăl salariat — Mamă care desfășoară o activitate independentă — Excluderea dreptului la pauză în ceea ce privește tatăl salariat)

20.11.2010   
            
            
               RO
            
            
               Jurnalul Oficial al Uniunii Europene
            
            
               C 317/8
            
         Hotărârea Curții (Camera a doua) din 30 septembrie 2010 (cerere de pronunțare a unei hotărâri preliminare formulată de Tribunal Superior de Justicia de Galicia — Spania) — Pedro Manuel Roca Álvarez/Sesa Start España ETT SA
   (Cauza C-104/09) (1)
   
   (Politica socială - Egalitate de tratament între lucrători de sex masculin și lucrători de sex feminin - Directiva 76/207/CEE - Articolele 2 și 5 - Dreptul la o pauză acordat mamelor salariate - Utilizare posibilă de către mama salariată sau de către tatăl salariat - Mamă care desfășoară o activitate independentă - Excluderea dreptului la pauză în ceea ce privește tatăl salariat)
   2010/C 317/14
   Limba de procedură: spaniola
   
      Instanța de trimitere
   
   Tribunal Superior de Justicia de Galicia
   
      Părțile din acțiunea principală
   
   
      Reclamant: Pedro Manuel Roca Álvarez
   
      Pârâtă: Sesa Start España ETT SA
   
      Obiectul
   
   Cerere de pronunțare a unei hotărâri preliminare — Tribunal Superior de Justicia de Galicia — Interpretarea articolului 13 CE și a Directivei 76/207/CEE a Consiliului din 9 februarie 1976 privind punerea în aplicare a principiului egalității de tratament între bărbați și femei în ceea ce privește accesul la încadrarea în muncă, la formarea și la promovarea profesională, precum și condițiile de muncă (JO L 39, p. 40, Ediție specială, 05/vol. 1, p. 164), astfel cum a fost modificată de Directiva 2002/73/CE (JO L 269, p. 25, Ediție specială, 05/vol. 6, p. 143) — Legislație națională care prevede dreptul la un concediu pentru alăptarea copilului în favoarea mamelor salariate, dar care poate fi utilizat de mamă sau de tată sub forma unei reduceri a timpului de muncă — Excludere dacă mama este lucrător nesalariat și tata lucrător salariat — Principiul egalității de tratament
   
      Dispozitivul
   
   Articolul 2 alineatele (1), (3) și (4), precum și articolul 5 din Directiva 76/207/CEE a Consiliului din 9 februarie 1976 privind punerea în aplicare a principiului egalității de tratament între bărbați și femei în ceea ce privește accesul la încadrarea în muncă, la formarea și la promovarea profesională, precum și condițiile de muncă trebuie interpretate în sensul că se opun unei măsuri naționale, precum cea în discuție în acțiunea principală, care prevede că lucrătorii de sex feminin care sunt mame ale unui copil și care au statutul de lucrător salariat pot beneficia de o pauză, în diverse modalități, pe parcursul primelor nouă luni după nașterea acestui copil, în timp ce lucrătorii de sex masculin care sunt tați ai unui copil și care au același statut nu pot beneficia de aceeași pauză decât în cazul în care și mama acestui copil are statutul de lucrător salariat.
   
      (1)  JO C 141, 20.6.2009.